stanford-oval/wikipedia huggingface dataset:
עמיהוד לוין
הערות שוליים

↑  ⁨הרב מ. לוין – רבה החדש של קרית חיים; ⁨⁨הצפה⁩ 8 אפריל 1947⁩; הספרייה הלאומית של ישראל │ עיתונים, באתר www.nli.org.il
↑  ⁨רבבים חדשים בישובי האיץ ⁩ - ⁨⁨הצפה⁩ 12 מרץ 1953⁩ - הספרייה הלאומית של ישראל │ עיתונים, באתר www.nli.org.il
↑  ⁨מת הרב משה לוין — רבה של נתניה ⁩ - ⁨⁨מעריב⁩ 31 מאי 1977⁩ - הספרייה הלאומית של ישראל │ עיתונים, באתר www.nli.org.il
↑  מסע השורשים, באתר ערוץ 7, ‏2003-07-19
↑  מכון אורייתא.. - פורום אוצר החכמה, באתר forum.otzar.org
↑  ישראל כהן, הגר"ח קנייבסקי בביקור נדיר במוסד.., באתר כיכר השבת, ‏2017-05-05
↑  אהרון שגיב - הרב עמיהוד יצחק לוין. שבועיים לפטירתו. מי ייתן..., באתר www.facebook.com
↑  אבל בנתניה: הגאון רבי עמיהוד יצחק מאיר הלוי לוין זצ"ל, באתר בחדרי חרדים, ‏2016-07-20
↑  הרב אליהו לוין שליט"א - עמוד 2 - פורום אוצר החכמה, באתר forum.otzar.org
↑  משה טרופ – המכלול, באתר www.hamichlol.org.il
↑   עמיהוד יצחק מאיר בן משה לוין (1945-2023), דף שער בספרייה הלאומית
↑  מאה שנה ל'מסע המושבות' קרן ראם, באתר www.kerenreem.co.il
↑  מסע הרבנים ותוצאותיו, באתר ישיבת הר ברכה
↑  בשורת ספרים חדשים - עמוד 153 - פורום אוצר החכמה, באתר forum.otzar.org
פינק (בר-מסעדה)

| --- | --- |

בר-מסעדה פינק (סוף שנות ה-40)
 מידע כללי
 סוג:  מסעדה 
 מיקום:  ירושלים 
 מדינה:  ישראל 
 מייסדים:  משה פינק
 הקמה ובנייה
 תקופת הבנייה:  ?–1932
 תאריך פתיחה רשמי:  1932 
 תאריך פירוק:  2005 
 
 קואורדינטות:  31°46′55″N 35°13′01″E﻿ / ﻿31.781838584698°N 35.216880299363°E﻿ / 31.781838584698; 35.216880299363
  (למפת ירושלים מוגדלת) פינק(למפת ירושלים רגילה) פינק(למפת הרי ירושלים רגילה) פינק(למפת הרי ירושלים מוגדלת) פינק
 
רח' ההסתדרות 2 – הבניין, שבו היה ממוקם בר-מסעדה 'פינק', לאחר שעבר שיפוץ מקיף (2024)
פינק היה בר-מסעדה בירושלים שפעל בשנים 1932–2005, ושכן במפגש רחוב ההסתדרות 2 עם רחוב המלך ג'ורג'. המקום היה בבעלות משה פינק, בהמשך בבעלות דייב רוטשילד ובשנים האחרונות בבעלות מולי עזריאלי.
היסטוריה

את ניהולו של פינק ניתן לחלק לשלוש תקופות:
התקופה הראשונה (מ-1932 עד סוף שנות ה-40) – הקמת המקום וניהולו על ידי משה פינק, עולה מרומניה. בתקופה זאת, עבד במקום גם דייב רוטשילד (שעלה מגרמניה), תחילה כמלצר ואחר כך כאחד מהבעלים.
התקופה השנייה (מסוף שנות ה-40 ועד 1994) – ניהול המקום על ידי דייב רוטשילד, כבעלים יחיד של בית העסק. בתקופה זאת הגיע המקום לשיא פרסומו ושגשוגו. בהתחלה המסעדה הייתה בת שתי הקומות, כשבקומה התחתונה היה בר ובקומה העליונה היו שולחנות-אוכל ופסנתרן. בתחילת שנות ה-50 החליטו רוטשילד ואשתו להפוך את הקומה השנייה לדירה, ושם הם התגוררו במהלך השנים.
התקופה השלישית (1994–2005), שבה נוהל המקום על יד מולי עזריאלי (שהיה חתנו של רוטשילד, הבעל של בתו עדנה).
רוטשילד התחיל לפתח את הבר-מסעדה, בסוף שנות ה-40 לפי ראות עיניו וטעמו האישי, ביחד עם אשתו אנטוניה 'טונקה' לבית הנדלר. הוא הפך את הבר-מסעדה הקטנה למוסד בעל שם עולמי אשר נבחר בין היתר על ידי המגזינים ניוזוויק ו-Reader's Digest לאחד מ-50 הברים הטובים בעולם. עד שנת 1947 היה הבר מקום מפגש מוכר של הקצונה הבריטית של ממשלת המנדט. במקום זה נפגשו אנשי צבא ומשטרה בריטיים, בין היתר, עם נערות יהודיות, ואנשי לח"י ערכו מעקבים אחר מפגשים אלה.
לאחר הקמת המדינה ייחודו של המקום, היה בשמירה על האווירה האירופאית, אשר הייתה קיימת בו עוד מזמן המנדט הבריטי. על גבי הקירות היו ציורים של אמנים רבים וידועי שם, ביניהם יוסי שטרן ויוסל ברגנר. המאכל המפורסם ביותר של הבר-מסעדה היה מרק הגולאש אשר המתכון שלו היה סודי.
למסעדה הגיעו הרבה אנשים מפורסמים שביקרו בירושלים: ראשי ממשלות, נשיאים, פוליטיקאים, אנשי צבא, אומנים, זמרים, שחקני קולנוע מהארץ ומהעולם: דני קיי, קירק דאגלס, פול ניומן, אייזק שטרן, זובין מהטה, יצחק פרלמן, שירלי מקליין, אלכסנדר פן, ליאון יוריס, סימון דה בובואר, צ'אק נוריס, משה דיין, משה שרת, גולדה מאיר, שמעון פרס, יצחק רבין, בנימין נתניהו, דן בן אמוץ, שייקה אופיר, חנה רובינא, חיים גורי, נתן אלתרמן, יהורם גאון, שלמה בראבא, מוני מושונוב, משה איבגי וליאור אשכנזי.
המקום גם התפרסם בזכות ספרי החתימות בו החתימו את האורחים המיוחדים לאורך השנים. סמל המסעדה היה ציפור לוגמת מתוך כוס מים.
בשנת 1999 קיבל המלצר הוותיק של פינק, יצחק בורג (המכונה יצחוק), את אות ההוקרה יקיר ירושלים.
לאחר סגירת פינק, פעל במקום כמה שנים סניף של קפה נאמן. כיום (2024) פועל במקום סניף של רשת המחשבים אייבורי.
היסטוריה > הנצחה

ב-16.12.2024 הוצב בחזית הבניין (רחוב ההסתדברות 2 פינת המלך ג'ורג) שלט שימור כחול מטעם עיריית ירושלים והמועצה לשימור אתרי מורשת בישראל, המספר על פעילות המקום ובעליו.
הסרט התיעודי "שטרודל בטחינה"

בשנת 2004 ביימו תומר שני ורן לנדאו את הסרט התיעודי "שטרודל בטחינה" העוסק בשתי מסעדות ירושלמיות ותיקות ששכנו זו לצד זו. פינק, בר-מסעדה אירופאי בהשפעה גרמנית, ו"מסעדת פינתי", מסעדת חומוס שפועלת במקום משנת 1975. בין שתי המסעדות היה ממוקם ביתן מפעל הפיס שבו עבדה גלינה, עולה מברית המועצות. היחסים בין שלושת בתי העסק והאנשים המפעילים אותם, שתוארו בסרט, אמורים לייצג יחסים חברתיים בין קבוצות תרבותיות שונות בחברה הישראלית בכלל ובעיר ירושלים בפרט. הסרט הוקרן בפסטיבל הקולנוע ירושלים בסינמטק ירושלים, ובקבלת הפנים לאחר ההקרנה, חולקו לצופים מרק גולאש מתנת 'פינק', ופיתות וחומוס מתנת "מסעדת פינתי".
לקריאה נוספת

דוד קרויאנקר, המשולש הירושלמי: ביוגרפיה אורבנית, ירושלים, הוצאת כתר, 2011 (בעיקר הפרק "בית דירות: בר-ביסטרו 'פינק' לשעבר", עמ' 168–169).
הערות שוליים

↑  דוד קרויאנקר, המשולש הירושלמי – ביוגרפיה אורבנית (קרויאנקר מסתמך במידע שהוא מביא על ראיון, שערך עם חיים ברעם, בשנת 2009)., ירושלים: הוצאת כתר, 2011, עמ' 168
↑  אלון הדר,'"`UNIQ--nowiki-00000004-QINU`"'עד הלקוח האחרון: אחרי 73 שנים נסגר הבר-מסעדה הירושלמי פינק, שכבר היה לאגדה, באתר הארץ, 5 בדצמבר 2005
↑  שטרודל בטחינה, באתר ארכיון הסרטים הישראלי – סינמטק ירושלים
כרטיס ביקור של בר-מסעדה פינק
שלט שימור על 'פינק' מטעם המועצה לשימור אתרי מורשת בישראל. צילום: ערן עזריאלי
פאני פון ארנשטיין

| --- | --- |

 לידה:  29 בנובמבר 1758 ברלין, ממלכת פרוסיה 
 פטירה:  8 ביוני 1818 (בגיל 59) וינה, האימפריה האוסטרית 
 מדינה:  האימפריה האוסטרית 
 בן או בת זוג:  Nathan Adam von Arnstein 
 
הברונית פרנציסקה "פאני" פון ארנשטיין (29 בספטמבר 1758 - 8 ביוני 1818), נולדה כווגל איציג (Vögele Itzig), הייתה אשת חברה ובעלת סלון ספרותי בווינה.
ביוגרפיה

פאני ארנשטיין נולדה בברלין, בתו של דניאל איציג. היא הייתה בת למשפחת איציג (אנ') היהודית הענפה והמשפיעה.
היא נישאה לבנקאי נתן אדם פון ארנשטיין (גר'), שותף במשרד "ארנשטיין ואסקלס"; אחותה ססיליה (ציפרצ'ה) (אנ') הייתה נשואה לשותף השני במשרד, ברנהרד פון אסקלס (אנ'). הם הביאו את ההשפעה החברתית של ברלין לווינה, בעיקר את הרעיון של הסלון הסיפרותי, לווינה של יוזף השני. אחוזת ארנשטיין בווינה והווילות שלה בשונברון ובבאדן שימשו באופן קבוע לאירוח. היא גם הייתה מעורבת בצדקה.
במהלך הקונגרס של וינה פקדו את סלון ארנשטיין (אנ') מפורסמים, ביניהם וולינגטון, טלראן, קרל אוגוסט פון הרדנברג (אנ'), רחל ורנהגן ובעלה, בני הזוג שלגל, יוסטינוס קרנר, קרוליין פיכלר וזכריה ורנר. היא הייתה ממייסדי החברה לאוהבי מוזיקה (Gesellschaft der Musikfreunde) והייתה בעצמה מוזיקאית מיומנת.
בשנת 1814[דרושה הבהרה] הציגה פאני פון ארנשטיין מנהג חדש מברלין, שלא היה ידוע עד כה בווינה: עץ חג המולד.
בתה היחידה, הנרייטה פון פריירה-ארנשטיין (אנ'), הייתה גם מוזיקאית מיומנת וכתבת קבועה של בת דודתה, לאה סלומון, אשתו של אברהם מנדלסון ואמם של פליקס ופאני מנדלסון (שנקראה על שם פאני ארנשטיין).
הערות שוליים

↑  "News Detail". Jüdisches Museum Wien (בגרמנית). נבדק ב-2021-09-20.
פרס הספורט העולמי של לוריוס לספורטאית השנה

| --- | --- |

אייטנה בונמטי, זוכת 2024
 הגוף המעניק:  קרן לוריוס לספורט
 תקופת הפרס:  2000–הווה (כ־25 שנים)
 המספר הרב ביותר של זכיות:  סרינה ויליאמס (4)
 המספר הרב ביותר של מועמדויות:  סרינה ויליאמס, קייטי לדקי, אליסון פליקס ושלי-אן פרייזר-פרייס (5)
 אתר רשמי
פרס הספורט העולמי של לוריוס לספורטאית השנה (באנגלית: Laureus World Sports Award for Sportswoman of the Year) הוא פרס המוענק מדי שנה, מאז שנת 2000, לספורטאית על הישגיה האישיים, כחלק מטקס פרסי הספורט העולמיים של לוריוס.
הטקס הראשון נערך ב-25 במאי 2000 במונטה קרלו, בו נשא נלסון מנדלה את הנאום המרכזי. מאז שנת 2020, רשימה קצרה של שישה מועמדות נקבעת על ידי עורכי ספורט, כתבים ושדרנים. לאחר מכן חברי האקדמיה העולמית של לוריוס בוחרים את הזוכה מתוך הרשימה. לזוכה מוענק פסל בעיצוב של קרטייה.
הזוכה הראשונה בפרס הייתה האתלטית האמריקאית מריון ג'ונס. בהמשך הודתה שעשתה שימוש בחומרים אסורים. בעקבות כך נשללו ממנה שלוש המדליות האולימפיות בהן זכתה באולימפיאדת סידני (2000). יחד איתן נשללה, בדיעבד, גם הזכייה שלה בפרס ושתי המועמדויות הנוספות בשנים 2001 ו-2003.
אתלטיקה היא הענף בו מספר הזוכות והמועממדות הוא הגבוה הביותר: שמונה זוכות ועשרים ואחת מועמדות לאורך השנים (לא כולל הזכייה והמועמדויות של ג'ונס). ארצות הברית היא המדינה המובילה במספר הזוכות והמועמדות: עשר זוכות ועשרים ותשע מועמדות.
ראו גם

פרס הספורט העולמי של לוריוס לספורטאי השנה
בלאומיצין

| --- | --- |

 בטיחות
 קטגוריית סיכון בהריון:  קטגוריית סיכון D 
 מזהים
 קוד ATC:  L01DC01 
 מספר CAS:  11056-06-7
 
בלאומיצין סולפט (Bleomycin), היא תרופה המשמשת לטיפול במגוון סוגים של סרטן, ביניהם לימפומה על-שם הודג'קין, ומחלות לימפומה נוספות, סרטן האשכים, סרטן השחלה, תפליטים של סוגי סרטן לחלל קרום הריאה (פלאורה) או לחלל הצפקי, מלנומה, סרטן בלוטת התריס, סרטן הריאות וסרטן שלפוחית השתן כמו גם קרצינומות של תאים קשקשיים.  התרופה יכולה להינתן בזריקה או בהזלפה לוריד, הזרקה לשריר ומתחת לעור.
התרופה התגלתה לראשונה בשנת 1962, ומשווקת היום כתרופה גנרית. מנגנון הפעולה שלה מבוסס על יצירת שברים ב-DNA.
בלאומיצין נכנסת תחת הרשימה של תרופות נדרשות על פי ארגון הבריאות העולמי ומכאן מוגדרת כתרופה היעילה ובעלת המידה הפחותה ביותר של תופעות לוואי שעונה על צורך של מערכת הבריאות הציבורית.
מבין תופעות הלוואי שלה ניתן לראות סימפטומים דמויי שפעת שכוללים חום, פריחה, נשירת שיער (אלופטיה), היפר-פיגמנטציה, צמרמורות, איבוד משקל והקאות. כמו כן במקרים מסוימית תיתכן תגובה אנפילקטית חמורה, ודלקת בריאה שעלולה להוביל לפיברויזס מקומי וצילוק הריאה. על כן מומלץ במהלך נטילת התרופה לבצע צילומי רנטגן של בית החזה אחת למספר שבועות. כמו כן התרופה מסווגת כטרטוגנית (קטגוריה D על פי סיווג ה-FDA) ואינה מומלצת לשימוש במהלך ההיריון.
שימושים > סרטן

השימוש העיקרי של תרופה זו הוא לטיפול בסרטן. בין היתר לימפומה על שם הודג'קין (ובמידה פחותה סוגים אחרים של לימפומות), סרטן האשך, סרטן השחלה, סרטן הלבלב (כתרופת יתום), מלנומה, ומגוון סוגי סרטן באזור הראש-צוואר (ביניהם סרטן בלוע, בחך ובחלל הפה, הסינוסים הפרינקס והלרינקס).
שימושים > שימושים אחרים

ניתן להשתמש בתרופה על מנת למנוע יציאת נוזלים למרווח הפלאורלי, כפי שעלול להגרם במקרים רבים של סרטן, על ידי הזרקה לאזור בית החזה. יחד עם זאת קיימים פתרונות טובים יותר לטיפול באותה בעיה, ביניהם שימוש בטלק, וקטטרים שמוחדרים לאזור בית החזה. כמו כן התרופה עשויה להיות יעילה בטיפול במספר מחלות זיהומיות, אך אינה בשימוש למטרה זו עקב כמות תופעות הלוואי הרבה שלה ופתרונות טובים אחרים.
שימושים > יש להימנע משימוש או לשקול ייעוץ נוסף

במקרים של זיהום חריף בריאות, תפקוד ריאתי לקוי או הפרעות בכלי הדם בריאות. רגישות או אלרגיה לבלאומיצין או למרכיבים אחרים בתרופה. אינה מומלצת לשימוש במהלך היריון. כמו כן יש לעדכן את הרופאה אם המטופל סובל מבעיות בכבד, כליות או מערכת הנשימה, תסמונת ריינו או בעיות בכלי הדם.
תופעות לוואי

תופעות הלוואי הנפוצות ביותר המופיעות אצל 50 אחוזים מהמטופלים נובעות מרעילות התרופה לריריות ומתבטאות בפריחה, אודם, היפרפיגמנטציה ואורטיקריה. תופעות נפוצות הקשורות לריריות ומופיעות אצל 30 אחוז מהמטופלים הן דלקות בריריות וכיבים בפה. עליית חום נצפית ב-25-50% מהמטופלים. תופעות לוואי נפוצות נוספות הן דלקת ריאות, פיברוזיס ריאתי, ירידה במשקל, ירידה בתיאבון וטכיפניאה. ב-1-10% מהמטופלים יכולה להיות התקרחות, בלבול, רעידות, תופעות דמויות אנפילקסיס וגרד, עיבוי של העור וסקלרודרמה. תופעות לוואי נדירות יותר (מתבטאות אצל פחות מאחוז מהמטופלים) הן בחילה, חולשה כללית, אוטם בשריר הלב, לחץ דם ירוד, אירוע מוחי, רעילות לכבד או לכליה, נמק רעלני בעור (אנ') ותסמונת ריינו המתבטאת בירידה בזרימת הדם לאזורים הקפיים, כמו אצבעות הידיים והרגליים.
מנגנון הפעולה

בלאומיצין היא תרופה כימותרפית כנגד גידולים סרטניים, הנגזרת מחיידק גרם חיובי-סטרפטומיצס (Streptomyces verticillus). מנגנון הפעולה אינו ידוע עד הסוף אך משערים שהיא גורמת לפירוק של הדנ"א. התרופה בעלת מבנה של חלבון-ברזל חסר קבוצת הם והוא גורם לשבר דו גדילי בדנ"א. כמו כן, מחקרים נוספים מצביעים על כך מראים שהוא מונע את החיבור של הבסיס תמידין
(Thymidine).
התרופה נקשרת לרצף ספציפי וגורמת לחיתוך שלו וכך גם פירוק של אותו מקטע. התרופה גורמת לעליה בכמות הרדיקלים החופשיים בתא דרך שני מנגנונים: פועלת ככלטור-(Iron chelating agent) כלומר, קושרת ברזל וכך מונעת מן המתכת לפעול כמחזר. כתוצאה מהעלייה ברדיקאלים החופשיים נוצר נזק דו גדילי בדנ"א..
ביוסינתזה

מולקולת הבלאומיצין נוצרת באמצעות מנגנון מורכב על יד חיידק הסטרפטומיצס. הקופלקס החלבוני שאחראי ליצירת שלד המולקולה (אגליקון) נקרא LM megasynthetase. הוא מורכב מ-nonribosomal peptide synthetase (NRPS) ומ-polyketide synthase (PKS). ה-NRPS המשתמש בחומצות אמינו בעוד ה-PKS משתמש בחומצות קרבוקסיליות. יחד הם יוצרים פפטיד לא ריבוזומלי שהוא למעשה הלחם פפטיד - פוליקטיד.
שלבי הביוסינתזה:
NRPS יוצר פפטיד ראשוני מהחומצות האמיניות: סרין (ser), אספרגין (asn), היסטדין (his) ואלאנין (ala) לקבלת P-3A.
PKS מאריך את הפפטיד P-3A במלוניל קו-A ואדו-מט (AdoMet) לקבלת P-4.
NRPS מוסיף חומצות אמיניות נוספות: תראונין (thr), בטא- אלאנין (β-ala) ושתי מולקולות ציסטאין (cys).
גליקוזילציה.
היסטוריה

החומר הפעיל התגלתה על ידי החוקר המיקרוביולוג Hamao Umezawa במכון למיקרוביולגיה כימית בטוקיו (Institute of Microbial Chemistry Tokyo) בשנת 1962. הוא חקר את החיידק סטרפטומיצס (Streptomyces verticillus) ומצא שהתרבית מפרישה חומרים בעלי תכונות אנטי-סרטניות. המונח בלאומיצין מתאר קבוצה כללית של גליקופפטידים שהשתמשו בהם כתרופות לסרטן ואנטיביוטיקה. לאחר מכן בשנת 1969, פותחה תרופה על בסיס החומר הפעיל על ידי חברת תרופות יפנית בשם Nippon Kayaku. התרופה קבלה אישור של ה FDA לראשונה בשנת 1975 עבור השימוש לסוגי הסרטן הבאים: squamous cell carcinomas, malignant lymphomas, and testicular cancers. ולאחר מכן קבלה אישור לשימוש מורחב יותר בסוגים נוספים של סרטן.
הערות שוליים

↑  Bleomycin Injection: Uses, Side Effects, Interactions, Pictures, Warnings & Dosing - WebMD, www.webmd.com'"`UNIQ--nowiki-00000000-QINU`"'(באנגלית)'"`UNIQ--templatestyles-00000001-QINU`"'
↑  Bleomycin: MedlinePlus Drug Information, medlineplus.gov'"`UNIQ--nowiki-00000003-QINU`"'(באנגלית)'"`UNIQ--templatestyles-00000004-QINU`"'
↑  בליאומיצין PFI - על תופעות הלוואי ודרכי השימוש, באתר Infomed
↑  (bleomycin) dosing, indications, interactions, adverse effects, and more, reference.medscape.com
↑  Sprangers, B. E. N., L. A. U. R. A. Cosmai, and C. A. M. I. L. L. O. Porta,'"`UNIQ--nowiki-00000008-QINU`"'16-Conventional chemotherapy. Onco-Nephrology (2020): 127-153, Sprangers
↑  Ben Shen, Liangcheng Du, Cesar Sanchez, Daniel J. Edwards, Mei Chen, Jeffrey M. Murrell,'"`UNIQ--nowiki-0000000A-QINU`"'Cloning and Characterization of the Bleomycin Biosynthetic Gene Cluster from Streptomyces v erticillus ATCC15003, Journal of Natural Products'"`UNIQ--nowiki-0000000A-QINU`"'65, 2002-03-01, עמ' 422–431'"`UNIQ--nowiki-0000000A-QINU`"'doi: '"`UNIQ--nowiki-0000000B-QINU`"'
↑  Liangcheng Du, César Sánchez, Mei Chen, Daniel J. Edwards, Ben Shen,'"`UNIQ--nowiki-0000000D-QINU`"'The biosynthetic gene cluster for the antitumor drug bleomycin from Streptomyces verticillus ATCC15003 supporting functional interactions between nonribosomal peptide synthetases and a polyketide synthase, Chemistry & Biology'"`UNIQ--nowiki-0000000D-QINU`"'7, 2000-08-01, עמ' 623–642'"`UNIQ--nowiki-0000000D-QINU`"'doi: '"`UNIQ--nowiki-0000000E-QINU`"'
↑  Bleomycin - American Chemical Society
↑  Brandt, Josiah P., and Valerie Gerriets. "Bleomycin." (2020).
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Pizza Tower

| --- | --- |

 כללי
 תאריך הוצאה:  26 בינואר 2023
 סוגה:  משחק פלטפורמה
 מספר שחקנים:  1
 פיתוח:  Tour De Pizza
 הוצאה לאור:  Tour De Pizza
 ארץ מקור:  קנדה
 שפות:  אנגלית
 הפצה:  Tour De Pizza
 דרישות תוכנה
 מנוע משחק:  GameMaker
 מצבי משחק:  משתתף יחיד
 פלטפורמות:  Microsoft Windows Nintendo Switch
Pizza Tower  (בתרגום חופשי לעברית: מגדל הפיצה) הוא משחק אינדי מסוגת פלטפורמה שיצא למחשב האישי דרך סטים ב-2 במרץ 2023 על ידי Tour De Pizza, וצבר ביקורות חיוביות רבות כששוחרר.
עלילה

שף איטלקי בשם פפינו ספגטי (באנגלית: Peppino Spaghetti) הוא הבעלים של פיצרייה כושלת. יום אחד פיצה מעופפת בשם פני-פיצה (באנגלית: Pizzaface) מגיע אל פפינו ואומר לו שעוד פחות משעה הוא הולך להפעיל קרן לייזר מגג של מגדל הנמצא מול המסעדה, לפוצץ לו את כל העסק ולהשאיר אותו חסר כל. פפינו שדואג לעסק שלו יוצא אחרי פני-פיצה למגדל שלו שם הוא צריך לאסוף תבלינים שיאפשרו לו להחיות מסכת טיקי עתיקה בשם ג'ון (באנגלית: Pillar John).
למגדל יש 5 קומות ובכל אחת פפינו מתעמת עם בוס אחר: פלפל מואנש אשר משתמש במהירותו וכוחו כדי לתקוף (באנגלית: Pepperman), שריף שעשוי מגבינה מותכת אשר מאמין שפפינו הוא פושע (באנגלית: The Vigilante), יריבו המושבע של פפינו אשר אחראי על ערוץ טלוויזיה משלו (באנגלית: The Noise) ושכפול משובש של פפינו אשר אחראי על פיצרייה משלו בשם "Bruno's Pizza". לבסוף פפינו מגיע לפני-פיצה אשר שוכן בגג המגדל ומביס אותו, אך מתגלה שפני-פיצה היה בעצם רובוט שהופעל על ידי ראש-פיצה (באנגלית: Pizza Head) שגם אותו מצליח פפינו להביס לאחר קרב ארוך.
פפינו שובר את השכפול האחרון של ג'ון שמחזיק הפעם את כל המגדל ובורח משם תוך כדי שבדרך מצטרפים אליו דמויות שונות מהמסע. לאחר שפפינו מצליח לברוח מהמגדל הוא מצליח להחיות את ג'ון המקורי שמעיף את ראש פיצה לשמיים.
משחקיות

"Pizza Tower" הוא משחק פלטפורמה המוצג בגרפיקה דו-ממדית. השחקן מגלם את פפינו, שיכול לרוץ, לקפוץ, להתגלגל ולהחליק. פפינו יכול גם לתקוף אויבים, להדוף את המתקפות שלהם ולזרוק אותם.
בכל שלב פפינו אמור לאסוף 5 תבלינים כשכל תבלין יתן לשחקן 10 נקודות שיאפשרו לו לפתוח שלב בוס ולהתקדם בעלילה. איסוף התבלינים לא הכרחי לסיום השלב, אבל בלי מספיק תבלינים אי אפשר להתקדם בעלילת המשחק. כשהשחקן אוסף תבלינים ונלחם באויבים מתחיל "קומבו" של פעולות, לשחקן יש שעון עצר בצד המסך שמראה לו כמה זמן נשאר לו לפני שהקומבו שלו נעלם. השחקן צריך להגיע למספר מסוים של קומבו כדי להשיג ציון אלפביתי המדרג את ביצועי השחקן. בסוף כל שלב השחקן מוצג לג'ון, יצור טיקי עתיק אשר שומר על כל שלב מלהתמוטט. על השחקן להגיע לג'ון בתוך כ-3 דקות, אחרת הוא יירדף על ידי פני-פיצה.
השחקן גם יכול לאסוף תלבושות אשר ניתנות לשחקן לאחר השלמת הישגים (Achievements), במשחק ניתן להשיג 19 תלבושות ו-72 הישגים כדי להשלים את המשחק לחלוטין.
The Noise Update

ב11 במרץ 2024 שוחרר העדכון האחרון למשחק בשם "The Noise Update" אשר מביא את Noise בתור דמות שניתנת לשחק איתה עם שלל של מהלכים חדשים ושינוים במשחק המקורי.
Noise מגיע עם מהלכים מקוריים משלו אשר שונים בהרבה מהמהלכים של פפינו, כמו כן גם הדרך לצבור מהירות עם Noise שונה, Noise יכול לצבור מהירות כאשר מחליק על קירות שמפוזרים ברחבי המשחק.
העדכון מגיע עם בוס חדש בשם The Doise, אשר אמור להיות חיקוי גרוע של Noise עם בגדים כחולים וצבע עור שחור, אף על פי שהדמות שונה, לקרב אין כמעט הבדלים בין האחד בקמפיין של פפינו נגד הנויז, לדוגמה Doise יזרוק על השחקן אבנים במקום פצצות במתקפות מסוימות. הקרב יגמר כאשר חיקוי מפחיד של פפינו בשם Peddito יכנס לאזור הקרב ויחטוף את Doise ולבסוף יהרוג אותו מאחורי הקלעים. הבוס נחשב כקבלת הציון הכי גבוה במשחק הכי קלה כיוון שלאחר הקרב המקורי מהקמפיין השחקן יכול לחזור להילחם נגד Doise ובמקום זה ימצא את הגופה שלו שוכבת בצד השני של החדר, עם ניצחון אוטומטי כמה שניות לאחר מכן, איך אפשר להילחם נגד Doise שוב ולבטל את השינוי על ידי עשיית Taunts שלוש פעמים מול שער הבוס שלו.
הקרב האחרון נגד Pizzahead גם השתנה בהרבה, אחרי שPizzahead מביא את הבוסים הקודמים Noise ישתנה ל"Super Noise" (עם ההבדל היחידי הוא בצבע החליפה השונה) וילחם בבוסים עם מטח פצצות, לבסוף לאחר שמביס את Pizzahead יזרוק פצצה ענקית על גג הטירה, דבר שיפוצץ את כל המקום עם השלב האחרון שנשאר בקמפיין כאשר נויז בורח עם חברתו נויזט.
בקרדיטים של הקמפיין התגלה שכל העדכון הייתה בעצם הצגה שהוכנה על ידי נויז בכבודו ובעצמו אשר שכר שחקנים כדי לשחק את פפינו וגוסטבו.
דמויות

פפינו ספגטי (באנגלית: Peppino Spaghetti) – הגיבור הראשי, איש איטלקי בעל בעיית חרדה אשר מנהל פיצרייה לא מצליחה. אויבו הראשי הוא דה נויז (באנגלית: The Noise).
גוסטבו (באנגלית: Gustavo) – החבר הטוב ביותר של פפינו שעובד איתו בפיצרייה אותה פפינו מנהל. מתיידד עם עכברוש במגדל בשם בריק (באנגלית: Brick).
בריק (באנגלית: Brick) – עכברוש אשר מתיידד עם גוסטבו במגדל.
פני פיצה (באנגלית: Pizzaface) – הנבל הראשי במשחק. מנסה להרוס את הפיצרייה של פפינו עם קרן לייזר אשר תופעל אם פפינו לא יגיע לגג המגדל תוך פחות משעה. בסוף מתגלה כרובוט שמנוהל על ידי ראש פיצה (באנגלית: Pizza Head).
ראש פיצה (באנגלית: Pizza Head) – הנבל המשני במשחק שמתגלה רק לאחר שפפינו מביס את פני פיצה שמתגלה בתור רובוט שמופעל על ידי ראש פיצה. מאופיין בתור ליצן אשר יעשה כל דבר כדי להתפרסם בין אם זה לשכפל אנשים או להסית אותם נגד אדם אחר. מועף לשמיים על ידי ג'ון ולא ידוע מה קרה לו אחרי. פרודיה של
רונלד מקדונלד.
פפרמן/איש הפלפל (באנגלית: Pepperman) – פלפל מואנש אשר משתמש במהירותו וכוחו כדי לתקוף את פפינו והבוס הראשון במשחק. מאופיין כצייר שחצן וניתן לראות זאת על ידי הציורים בחדרו.
השריף (באנגלית: The Vigilante) – שריף שעשוי מגבינה מותכת אשר מאמין שפפינו הוא פושע (זאת כיוון שפני פיצה שיקר לו) והבוס השני במשחק. משתמש באקדח שלו שיורה כדורי גבינה כדי לעצור את פפינו. לו עוזרים הרוח של סבא שלו ופרה אנושית אשר קופצת ברחבי החדר.
הנויז/הרעשן (באנגלית: The Noise) – יריבו המושבע של פפינו אשר אחראי על ערוץ טלוויזיה משלו ובעלה של נויזט (באנגלית: Noisette). לא אוהב פיצה, מה שאירוני כיוון שהוא פרודיה על הקמע של דומינוס פיצה The Noid. הבוס השלישי במשחק.
פפינו המזויף (באנגלית: Fake Peppino) – שכפול של פפינו אשר נוצר על ידי פני פיצה כדי לרכב על ההצלחה על פפינו אך ללא הצלחה כיוון שהשכפול יצא משובש ומכין את הפיצות שלו מבשר אדם. יכול לקרוא לכפילים שלו אשר לובשים סינר באותו צבע של פפינו המזויף רק כהה יותר. הבוס הרביעי במשחק.
ג'ון (באנגלית: Pillar John) – יצור טיקי עתיק אשר התגורר במגדל עד שפני-פיצה הגיע ושכפל אותו כדי להחזיק את החדרים שבמגדל מלהתמוטט. הגרסה המקורית שלו מוחיית על ידי פפינו בסוף המשחק ומעיף את ראש-פיצה לשמיים.
סניק (באנגלית: Snick) – הדמות הראשית בדמו הראשוני של המשחק, אינו מופיע במשחק הסופי (מבוסס על דמותו של סוניק הקיפוד).
ג'רום (באנגלית: Gerome) – השרת של הבניין שלכוד בכל שלב ועל פפינו לחלץ אותו על מנת לפתוח דלת סודית שבה נמצא המרכיב הראשי של השלב. אחיו של ג'ון.
הדויז (באנגלית: The Doise) – דמות אשר אמורה לחקות את הנויז בסגנונו, נהרג על ידי חיקויו של פפינו, Peddito.
מוריס ספגטי (באנגלית: Maurice Spaghetti) - אחיו הגדול של פפינו, מתעב ולא מכבד אותו, נראה שנהנה בחברתו של נויז בשונה מפפינו.
שלבים

| שם השלב | קומה | בוס |
| --- | --- | --- |
| John Gutter | Floor 1: Tower Lobby | Pepperman |
| Pizzascape | Floor 1: Tower Lobby | Pepperman |
| Ancient Cheese | Floor 1: Tower Lobby | Pepperman |
| Bloodsauce Dungeon | Floor 1: Tower Lobby | Pepperman |
| Tricky Treat | Floor 1: Tower Lobby |  |
| Oregano Desert | Floor 2: Western District | The Vigilante |
| Fun Farm | Floor 2: Western District | The Vigilante |
| Wasteyard | Floor 2: Western District | The Vigilante |
| Fastfood Saloon | Floor 2: Western District | The Vigilante |
| Crust Cove | Floor 3: Vacation Resort | The Noise/The Doise |
| Gnome Forest | Floor 3: Vacation Resort | The Noise/The Doise |
| Deep Dish-9 | Floor 3: Vacation Resort | The Noise/The Doise |
| GOLF | Floor 3: Vacation Resort | The Noise/The Doise |
| The Pig City | Floor 4: The Slum | Fake Peppino |
| Peppibot Factory | Floor 4: The Slum | Fake Peppino |
| !Oh Shit | Floor 4: The Slum | Fake Peppino |
| Refrigerator-Refrigerador-Freezerator | Floor 4: The Slum | Fake Peppino |
| Pizzascare | Floor 5: Staff Only | Pizzaface/Pizzahead |
| Don't Make a Sound | Floor 5: Staff Only | Pizzaface/Pizzahead |
| WAR | Floor 5: Staff Only | Pizzaface/Pizzahead |
| The Crumbling Tower of Pizza | Floor 5: Staff Only |  |
| Secrets of The World | Any |  |
הערות שוליים

↑  Pizza Tower on Steam, store.steampowered.com (באנגלית)
↑  Patrick Gill, Pizza Tower is paradise for Wario freaks, Polygon, ‏2023-02-09 (באנגלית אמריקאית)
↑  Scott McCrae published, Pizza Tower review: Madcap platforming at 100mph, pcgamer, ‏2023-01-26 (באנגלית)
↑  Mitchell SaltzmanUpdated: Mar 16, 2023 5:50 pmPosted: Mar 16, 2023 5:44 Pm, Pizza Tower Review, IGN, ‏2023-03-16 (באנגלית)
1 2  שמואל מקונן, ביקורת: Pizza Tower - מאמא מיה!, באתר Vgames.co.il, ‏2023-02-24
↑  Chris Hall, Pizza Tower: How to Defeat All Bosses Guide, KeenGamer, ‏2023-05-09 (באנגלית אמריקאית)
| --- | --- |
בקרת זהויות :  MusicBrainz work: 0f839116-15d3-4f84-8045-b9669b824f19
ראש הטקס של ארצות הברית

| --- | --- |

 איוש נוכחי:  Sean Lawler 
 דרכי מינוי:  נשיא ארצות הברית
 תחום שיפוט:  ארצות הברית 
 כפוף:  מזכיר המדינה של ארצות הברית
 ייסוד המשרה:  1928
 www.state.gov/s/cpr/
 
ראש הטקס של ארצות הברית (באנגלית: Chief of Protocol of the United States) הוא נושא משרה במחלקת המדינה של ארצות הברית, האחראי על ייעוץ לנשיא ארצות הברית, לסגן הנשיא ולמזכיר המדינה בענייני כללי הטקס הדיפלומטי הלאומי ובינלאומי. ראש הטקס נושא דרגת שגריר ומשמש כעוזר מזכיר המדינה. יש להבחין בין תפקיד ראש הטקס לבין תפקיד המזכיר החברתי של הבית הלבן, אשר נבדל ממנו במהותו ובתחומי אחריותו.